**Фотопътуване Йордания – магичната страна на Червено море**

***Йордания – тази приказна и величествена земя от Близкия Изток е място за истински авантюристи, които обожават пътешествията и приключенията. Страна на великолепни пейзажи, бедуини, уникални пустинни градове и гостоприемни местни жители. Йордания е нещо повече от малка арабска страна с причудлива природа. Тя е магична симфония от контрасти и цветове, червеникаво-кафяви пустинни пясъци и оголени зъбери със странни форми, оазиси и градини с екзотични палми и растения. Тя е феерия, в която душата ликува под топлите лъчи на слънцето и галещите вълни на Червено море. Запознайте се с Йордания и тя ще остане завинаги в сърцето Ви.***

**5 дни/4 нощувки с Фотограф и водач от агенцията  
Дата: 29.01. –02 .02.2020 г.**

**Акценти в програмата:**

**► Петра – розово-червения град на набатейците**

**► Пустинята Вади Рум – Лунната долина**

**► Акаба – прелестната перла на Червено море**

**► Мадаба – древният град на мозайките**

**► Планината Небо – поглед към Обетована земя**

**► Мъртво море – мистичното дъно на света**

|  |  |
| --- | --- |
|  |  |

**Програма:**

**1-ви ден /29.01.2020/: София- Акаба** - Отпътуване от летище София Терминал 2 в 16:35 ч. за Акаба с полет на авиокомпания „Ryanair“. Кацане на летището в 19:30 часа и посрещане от фирмата-партньор в Йордания. Трансфер до избрания хотел. Настаняване. Свободно време. Нощувка.

**2-ри ден/30.01.2020/: Акаба – Петра** –**Приключение в града на набатейците -** Закуска. Денят е посветен за посещение и снимки в едно от най-култувите места в Йордания – Петра. ***Розово-червеният град Петра,чието име означава Скала, е едно от чудесата на древния свят. Скрит дълбоко в долината Вади Муса /долината на Моисей/ града достойно се нарежда сред новите 7 чудеса на света и е част от културното наследство на ЮНЕСКО. Причудлив и уникален скален град, Петра е известена като града на набатейците, сътворена преди повече от 2000 години. Докато швейцарският изследовател Йохан Лудвиг Буркхарт не го „преоткрива“ през 1812 г., Петра е бил забравен от векове. Той може да бъде достигнат пеша през клисурата Сик, тесен, ветровит проход, който в някои участъци е широк не повече от 1,80 м, със скали от двете страни, високи колкото четириетажна сграда. Древната и красива Петра е богата на над 800 прекрасни паметници, включващи храмове, гробници, бани, погребални зали, интересни сгради и улици с колонади.*** Приключението ни ще започне с пешеходно преминаване през прохода Сик с местен водач и ще ни отведе до съкровищницата „Ал Хазне“, извисяващ се, в класически гръцки стил храм, изсечен направо в огромната лицева част на 39-метрова скала. Той датира от V–VІ в. пр.н.е. и едно от най-добре запазените чудеса на Петра. Набатейския амфитеатър с 6000 седящи места, заобиколени от множество обелиски, жертвени олтари, храмове и улици с колонади е следващата ни цел. Последно ще се отправим към най-високата точка на града манастира „Ал Дейра”,до който се стига по 800 стъпала и открива прекрасна гледка към причудливите скали. Ще се смесим с пърстрата тълпа от бедуини, камили, коне и рикши, които предлагат транспорт на посетителите, покрай малки пъстри сергии със сувенири и любезни търговци. Ще изпием по един ароматен арабски чай с мента или гъсто арабско кафе с кардамон. Изпълнени с емоции и с много нови снимки ще приключим този ден с връщане в Акаба. По пътно ще имаме спирка за снимки на залеза над красивата долина Вади Муса. Свободно време за вечеря и разходка. Нощувка.

**3-ти ден/31.01.2020/:** **Акаба – Вади Рум – Червената пустиня. -** В този ден ще бъдем на крак още преди изгрев, за да уловим момента на раждането на слънцето над белокаменния град. Закуска в хотела. След закуска ще отделим внимание за пешеходна обиколка на града. ***Прелестния морски курорт на Червено море е построен върху древната крепост Айла, тук се намира най-старата църква намерена досега - от III век. Освен с прекрасните си плажове и безброй коралови рифове пълни с морски обитатели Акаба е известна и с факта, че е единствената безмитна зона в Йордания. Това прави града един от най-желаните за търговия и пазар, тъй като цените са чувствително по-ниски от другите части на страната.*** По време на обиколката ни ще се разходим за снимки по красивата крайбрежна алея, покрай централната джамия, носеща името на Шериф Хюсеин Бен Али, човекът помогнал за основаването и утвърждаването на Йордания, Крепостта в Акаба и стария град, построенна в периода 1510 – 1517 година по времето на управлението на султан Мамелюк. Внушителна постройка на брега на морето е използвана и като хан за поклонници, които са пътували към Мека. До крепостта се намира и музея на Акаба, както и къщата с паметната плоча на Шериф Хюсеин Бен Али. Ще се гмурнем в пъстроцветния централен пазар, който тук наричат Сук, за да уловим моменти от пъстроцветните сергии на търговците и арабския начин на общуване. Ще имаме възможност да опитаме превъзходната арабска кухня, която специално в Йордания е истински кулинарен празник. След обяда ни е посветен на едно от екзотичните места в Йордания – пустинята Вади Рум – Лунната долина. ***Вади Рум – изумително място, изгубено във вечността, недокоснато от човешката ръка и нейната разрушителна сила. Тук времето и ветровете са изваяли причудливи скални форми и гигантски каменни стени, които просто спират дъха. Тук е домът на седемте бедуински племена и техните стада от камили и коне, живеещи в полупустинния район. Масивният лабиринт от невероятни скални образувания, който се издига насред пустинята на височина от 1750 метра е истинско предизвикателство за сериозните планинари. Посетителите могат да се насладят на прекрасното спокойствие, лъхащо от безкрайните празни пространства, да изследват каньони и водните дупки, да открият старите скални рисунки от преди 4000 години и много други невероятни съкровища, които тази огромна пустиня крие в сърцето си.*** Едва ли има по-красиво нещо от залеза над червената пустиня, контрастите между цветовете са изключителни. Ще започнем с Jeep сафари из необятните пясъци и високи скали, за да достигнем максимално повече интересни места. По време на нашето приключение с джипове ще минем през извора на Лорънс Арабски, Набатейския храм, скалната арка „Бурда“, едно от най-впечатляващите скални образувания наречено „Седемте стълба на мъдростта“. Ще се запознаем с червените пясъци, истинския буквар на бедуините, ще пием вкусен чай от специални билки, приготвен на съчки сред пясъците. След снимките по залез ще хапнем вкусна бедуинска вечеря, в лагер под звездите, където ще се насладим на специалния бедуински гювеч „Зарб” приготвен в пясъците на пустинята. Връщане в хотела в Акаба. Нощувка.

**4-ти ден/01.02.2020/: Акаба-Мадаба-планината Небо-Мъртво море**. - Закуска. В ранни зори ще се отправим на път към свети места и към един природен феномен, който привлича хиляди хора към Йордания, най-ниската точка на земята - Мъртво море. Отпътуване към древния град Мадаба, „Градът на Мозайките”, едно от съкровищата на Йордания. В неговите църкви са открити и съхранени до ден днешен мозайки от римско, византийско и умаядско време. Тук ще посетим най – голямото богатство на Мадаба, което се намира в съвременната Ортодоксална църква Св. Георги, а именно добре запазената Византийска Мозаечна карта от 6-ти век, пресъздаваща изселването на Моисей и много християнски места в целия регион от Йордания и Палестина на север и до Египет на юг. Продължаваме към върхът Небо. Смята се, че Моисей се качил на този хълм и Бог му показал гледката към Обетованата земя. На върха ще намерите паметна плоча и църква, в която можете да запалите свещ. Но именно гледката е това, за което си заслужава да се изкачите. Тук по-късно Папа Йоан Павел II прави първото Съвременно поклонение. Денят продължава и завършва край бреговете на Мъртво море. ***Със своите 430 м под морското равнище Мъртво море е най-дълбоката депресия и най-ниско разположената водна площ в света. Макар да се нарича море, то всъщност е езеро, тъй като не се оттича е не е свързано със световния океан. Причината за претенциозното му име обаче се крие в големината му. Общата площ на Мъртво море е 1020 м2. Дълго е около 76 километра, широчината му е около 18 километра, а дълбочината на места достига близо 400 метра.*** ***Като един от най-удувителните и духовни пейзажи в света, йорданското източно крайбрежие на Мъртво море се превърна във водещ религиозен и спа център в страната. Прекрасни пътища, отлични хотели със спа центрове, археологически и религиозни забележителности – всичко това превръщат този регион в атрактивна дестинация за посетители от цял свят, такава каквато е била в древното минало за велики императори, царе, търговци и поклонници. Най-голямата атракция на Мъртво море е топлата, успокояваща и адски солена вода, която е около десет пъти по-солена от морската вода. През лятото температурите достигат 50°C, а водите на река Йордан, която се влива в езерото се изпарява бързо, оставяйки след себе си утайки от пясък, каменна сол и гипс на дъното. Водите на Мъртво море са лечебни. В тях има съставки и соли, които успяват да преборят всякакви кожни заболявания. А красивите солни образования по бреговете допълват пейзажа с особена екзотика.*** Екскурзията включва обяд и ползване на плаж с време за къпане в Мъртво море, където ще дочакаме залеза на небесното светило. Връщане в хотела в Акаба. Свободно време за вечеря. Нощувка.

**5-ти ден/02.02.2020/: Акаба – София.** Закуска. Освобождаване на хотела около обяд/ багажът се оставя в стая за багаж в хотела/. Свободно време за разходка и снимки в града. ♠По желание - полудневно **приключение в залива на Акаба** на корабче с включен обяд, възможност за гмуркане и шнорхелинг в Червено море и неговите мистериозни дълбочини с пъстри коралови рифове и много морски обитатели. А защо не и за подводни снимки. /Продължителност 3 часа и половина/. След последни градски кадри и възможност за арабско наргиле - късния след обяд трансфер до летището. Отпътуване за България в 21:05 часа с полет на авиокомпания „Ryanair”. Пристигане на летище София Терминал 2 след полунощ, в 00:10 часа

**Цена на човек в двойна стая: 1380 лева**

**Доплащане за единично настаняване: 150 лева**

**Краен срок за записване: 30 ноември 2019**

**Визитка на вашия водач:**

Казвам се **Дамян Хаджииванов** и съм професионален фотограф. След като преследвах кариера в ИТ сектора повече от 15 години, през 2013 г. реших да направя живота си по-щастлив и опростен, като се посветих на фотографията. Обичам да снимам много неща, основно травъл фотография, портрети и интересни събития. Също съм и сток фотограф, работя с около дузина агенции. Артистичният ми псевдоним е **Light Captured**. Харесва ми да шофирам, наскоро изчислих пробега си и изглежда, че съм бил до Луната и обратно около 3 пъти! Очаквам с нетърпение да пътуваме и снимаме заедно!

**Цената включва:**

♥ Самолетен билет София – Акаба – София на АК "Ryanair" с включени летищни такси;  
♥ 4 нощувки със закуски в хотел 3\*\*\* в Акаба;

♥ 2 обяда – в Петра и на Мъртво море  
♥ 1 арабска вечеря в пустинята Вади Рум  
♥ Малък ръчен багаж с размери 40/20/25 см.;  
♥ Втори ръчен багаж до 10 кг с размери 55/40/20 см.;  
♥ Приоритетно качване на борда;  
♥ Трансфер летище - хотел – летище;  
♥ Целодневно посещение на скалния град Петра с включени входни такси, обяд и местен водач

♥ Пешеходна обиколка на Акаба;  
♥ Приключение по залез с джипове в пустинята Вади Рум, арабска вечеря в бедуински лагер, входна такса, местен водач

♥ Целодневна екскурзия до Мадаба, Небо и Мъртво море с включен обяд и плаж, местен водач  
♥ Застраховка "Помощ при пътуване в чужбина" с асистанс и лимит на отговорност 10 000 EUR;   
♥ Водач-фотограф на групата  
♥ Водач от фирмата от България при група от 15 туристи.

**Цената не Включва:**

♠ Чекиран багаж, голям куфар до 20 кг – 80 евро /заплаща се при резервация от България/;  
♠ Корабче в залива на Акаба възможност за гмуркане и шнорхелинг в Червено море с обяд – 40 евро;

♠ Входни такси на музеи, обекти и мероприятия, посещавани по желание;

♠ Бакшиши за екскурзовод и шофьор (3-5 динара на турист на ден - заплаща се задължително на място);

♠ Градски транспорт и разходи от личен характер;  
♠ Доплащане за мед.застраховка за лица над 64 год. – 10 лева.

**Допълнителните мероприятия по желание е желателно да се запишат и заплатят в България, тъй като са свързани с предварителни резервации.**

**Полетно разписание:  
Часовете са в местно време.**

София – Акаба – 16:35 – 19:30 ч.

Акаба – София – 21:05 - 00:10 ч.

България и Йордания са по едно и също часово време и няма часова разлика между двете държави.

**Цени и Валута:**Официалната валута в Йордания е динарът (JОD). В обръщение са банкноти от 50, 20, 10, 5 и 1 динара, аккто и монети от 500, 100, 50, 25 и 10 филса, в 1 динар се съдържа 100 филса.  
От чуждестранната валута най-широко се приемат щатските долари, британският паунд и еврото, като най-предпочитан е щатския долар. Разплащания с кредитни карти се приемат в по-големите градове на Йордания – най-широко се приемат Visa, MasterCard. Ако желаете да изтеглите пари в брой, ще намерите банкомати в почти всички градове на страната. С дебитни карти на българските банки разплащанията не се приемат. Препоръчително е да имате дребни долари и динари за бакшиш.

**Валутен курс** – плаващ, като най-малки са разликите при щатския долар.

1 лев = 0.40 – 0.42 йордански динари /JOD/  
1 долар = 0.71 йордански динари /JOD/  
1евро = 0.80 – 0.81 йордански динари /JOD/

**Храната** в Йордания е сравнително евтина и много вкусна. За фалафел или бързи закуски от улични сергии можете да платите между 2 и 5 динара. На повечето места кафето ще ви струва 0,50 динара, минералната вода 0,40 динара, а бирата около 2,50. Ако решите да похапнете в някои от по-класните ресторанти със сервиране, ще платите около 15-20 динара на човек. Почти навсякъде в страната е прието да се оставя бакшиш от 10% от стойността на сметката. В някои ресторанти цените са обявени без ДДС, което е в размер на 20 % и се начислява накрая на сметката.  
Алкохола в заведенията е скъп, една бира е около 5 до 7 динара. На по-достъпни цени е в магазините за алкохол, където за 7-9 динара може да закупите бутилка хубаво йорданско вино. Предлагат се и други различни високоалкохолни напитки на цени до 18-25 динара. Традиционното арабско наргиле „шиша” в кафенетата е на цени от 6 до 8 динара. В хотелите цената му е по-висока и достига до 15-20 динара. Популярна напитка е местната лимонада с мента и лед „лимонана”, както и местното ястие „мансаф” – агнешко месо с пилаф и заливка от мляко. От десертите освен баклавите и реванетата, трябва да се опита „кнафа” – запечено обикновено козе сирене с кадаиф, поръсено обилно с шамфъстък.

**Почивни дни:** Петък и събота –почиват основно държавните учреждения. Неделя е работен ден за всички. Повечето малки магазини и пазара са затворени в периода от 13:30 до 16:00 часа.

**Трансфер летище – хотел – летище:**  
Продължителност: около 30 минути в посока с автобус.

**Резервации:**  
Първоначална вноска: 400 лв. при подписване на договор.  
Краен срок за пълно плащане: 31 дни преди датата на пътуване.

**Настаняване:** Поради характера на групата не се гарантира настаняване в единични стаи. Единичното настаняване се осигурява при възможност от страна на хотела срещу доплащане.

**Минимален брой записани туристи:** **8 туристи.**    
Водач от фирмата от България пътува при група над 15 участници.     
**Начин на плащане:** Заплащане в брой или по банков път:  
-авансово плащане –400 лева при записване. Резервацията ще се счита за гарантирана след подписване на договор за организирано пътуване с клиент и заплащане на авансовата сума до 3 работни дни след потвърждението. След този срок резервацията автоматично ще бъде анулирана. Доплащане – до 31 дни преди датата на отпътуване.  
**Необходими документи**: Международен паспорт с валидност минимум 6 месеца след датата на напускане на страната; за деца под 18 г., които не пътуват с двамата  родители–нотариално заверена  декларация от тях (оригинал и ксеро копие). Българските граждани получават на летището виза за пребиваване в Йордания, визата за престой над 3 дни в страната е безплатна. Няма  допълнителни санитарни  и медицински изисквания за страната. Пътуването не е подходящо за лица с ограничена подвижност.   
**Отговорност:** Туроператорът не носи отговорност и не възстановява суми на туристи, на които им се отказва достъп до Йордания поради: забрана за напускане на страната, невалидни /забравени/ документи или други независещи от туроператора причини.Туроператорът си запазва правото за промяна на дните на обявените допълнителни екскурзии в зависимост от метеорологичните условия и възможностите на местните партньори. Туроператорът е сключил застрахователен договор по чл.97 от Закона за туризма „Отговорност на туроператора“ със ЗД „Евроинс“ АД  и номерът на застрахователната полица е: 03700100001658/28.09.2018 г.  
„Делта Турс БГ“ ООД препоръчва на своите клиенти да се възползват от възможността на Застраховката**„Отказ от пътуване“,** която покрива разходите при невъзможност да се проведе пътуването по здравословни или други уважителни причини. За информация може да се обадете в офиса на фирмата или на оторизиран задстраховател.